Rakkautta kaipaaja
Missä viivyt,
      Mielen viihdyke varhainen?
 Kussa säilyt,
      Sielun’ aaltoinen ajatus?
 Tokko synnyit
      Pohjan kylmän kannen alla?
 Tokko kasvoit
      Näillä mailla, manterilla?
 Vaiko löysit
      Elämän etelämpänä?
 Ha’it hengen
      Itämaalta ihanalta?
 Kastoit kasvos
      Aamu-auringon valossa?
 Painoit poskes
      Päivän päätetyn punassa?
 Missä lienet,
      Missä ilmestyt ihana?
 Maanko päällä,
      Vaiko vainaitten salissa?
 Vierastatko,
      Kätket kasvot kainalohon,
 Kosken löydä,
      Tuhansilta tutkistellen?
 Lienet lintu,
      Lennät sirkkuna sivuitse,
 Siks’kuin siellä
      Täytät surevan sylini.
 Hyv’ ois hinta,
      Huolen haikean jälestä,
 Vihdoin viimein
      Tuonen tuvissa tavata.
 Sielun silmät
      Siitä itkevät ilosta;
 Mutta mieli
      Sopoittaapi sydämelle:
 Täälläkin jo
      Taivas oisi täydellinen,
 Jos ma oisin
      Mielitiettyni tavannut. –
 Mesisana,
      Joka mieleni jakailet,
 Sulosana,
      Joka voittelet valani! –
 Missä viivyt,
      Mielen’ viihdyke varhainen?
 Kussa säilyt,
      Sielun’ aaltoinen ajatus?
 Ah, jos annan
      Kaiken taivahan kadota,
 Tokko joudut,
      Tulet hetkeksi tupaani?

Abraham Poppius
Runot